Missatge: Tot depèn dels usos. Fa més de vint anys, perquè ja em va passar amb un llibre que vaig fer el 1995, que pràcticament tots els editors exigeixen per defecte cometes baixes, en segona opció corbades, però mai rectes. Altra cosa és quan treballes amb un editor, no l’empresari que fa llibres, sinó el programa que s’empra per picar codi.Una de les feines que he fet sovint, la de paginar llibres, el primer que he de fer és passar tots els apòstrofs a corbats; les cometes altes —siguin rectes o no— a baixes; de la mateixa manera que he d’arreglar els guions llargs —, els signes menys –, o de passar els tres punts ... a el·lipsis … que en general tothom ho fa com vol l’editor. O també posar els signes adequats per segon º —segon ordinal, no de temps— o graus °, que són diferents i gairebé ningú no ho sap, i fins i tot a vegades hi he vist posar el zero en superíndex: º ° ⁰. I vigilar que no m’hagin escrit les eles geminades amb punt gros l•l en lloc de l·l, que encara no he esbrinat com es poden equivocar en això en Windows.De totes maneres que “ i ” necessitin un nombre de quatre xifres —Alt 0147 i Alt 0148— en lloc de tres en el teclat numèric de Windows, tampoc no és un inconvenient addicional important.
Emocions: no emotion

Resposta: Suposo que s'estan normalitzant les cometes corbades en el món editorial perquè són més elegants i entenc que vulguin crear un tret diferenciador de les que són més usades sobretot a la xarxa, les rectes; i això explicaria el fet que Microsoft Word les converteixi per defecte. No obstant, trobo molts llibres que les porten rectes. Vols dir que això no té molt a veure amb la guia d'estil de cada editorial, una mica?De totes maneres que “ i ” necessitin un nombre de quatre xifres —Alt 0147 i Alt 0148— en lloc de tres en el teclat numèric de Windows, tampoc no és un inconvenient addicional important.Ah, caram! Així sí que es poden fer, no ho havia trobat. Tens alguna llista on es puguin consultar les combinacions de fins a quatre xifres? Pel fet que siguin de quatre xifres no hauria de ser cap problema, certament, almenys no per a mi després d'usar les llargues dreceres Unicode, de l'estil: Ctrl+Shift+u, {nnnn}, Enter. Però la filosofia Windows acostuma a donar-ho tot més mastegat, així que m'estranya no haver-ho trobat xDSalut!PS: He vist que els arxius de maquetació de l'Scribus són editables des d'un editor de codi. Seria genial crear unes expressions regulars per fer aquestes substitucions que després es podrien automatitzar des del vim. Ho has pensat? Això sí, fer-les ben fetes no crec que sigui fàcil, ja que caldria determinar quan comença i quan acaba una citació per tal de posar “ o ”, per exemple. Pels guionets seria fàcil → :s/--/—/g, i pels graus → :s/ºC/°C/g (no sé si el primer º l'he posat bé, jo tampoc no els sé diferenciar). Tot plegat faria més ràpida la revisió final.Explica'm això dels ° vs º. Com fas un i com fas l'altre? Com els diferencies?
Emocions: anger, joy, distrust, anticipation, fear